हानय, 8 सेप्तेम्बर, 2022: मोनसे दुखुनांथाव जाथाइ ।  खोला भियेटनामनि मोनसे KAROAKE बारआव गिख्रंथाव अर नांदों ।  जेराव 32 सुबुंफोरा जिउ खहा जायो ।  भियेटनामनि हादरगिरि गुयेन जुआन फुकआ जिउ गोमानाय सुबुंफोरनि थाखाय दुखु मोननाय फोरमायदों ।  बियो सरकारि बिबानगिरिफोरखौ जिउ खहा जानाय नख’रफोरनो मदद आरो अर नांनायनि जाहोनखौ थाबैनो संदाननो थाखाय बिथोन होदों ।
 सरकारि खौरां बिजोंनि गेजेरजों मिथिनो मोननाय बादिब्ला, बिन्ह दुअंगनि थुआन नोगोरनि गंसे बिल्डींआव जाथाइया सोमजिदोंमोन ।  जायनि सिङाव गोबां मावफारियाजों लोगोसे ग्राहकफोरबो दंमोन ।  अरखौ थाबैनो खोमोरनो हादोंमोनब्लाबो अरखिनि दोहौआ फुंसिमआवबो जोबनानै थाङाखै ।  भियेटनाम खौरां बिजोंआव सा 32 सुबुंफोरनि जिउ खहा जादों होनना फोसावदों ।
 गंसे माइक्रफन लानानै देंखोजों लोगोसे मेथाइ रोजाबफानानै रिकर्ड खालामनायखौ KAROAKE बुंङो ।  जेराव गोबां सुबुंफोरा थांनो मोजां मोनो ।  बेबादि मेथाइ रोजाबनो थांनाय समावनो अर खामनायलाय बेनिफ्राय रैखा मोननो थाखाय सुबुंफोरा गाहाइयाव बाज्रुमदोंमोन ।  जायनि थाखाय सुबुंफोरा गोबां जोखोमबो जानांदों ।  अर खोमोरग्रा बिफानआ गारियाव जांख्ला लानानै माखासे सुबुंफोरखौ रैखा खालामदों । 